[pic] | EVROPSKA KOMISIJA |

Bruselj, 8.4.2010

COM(2010)149 konč.

PREDLOG SPREMEMBE PRORAČUNA št. 3 K SPLOŠNEMU PRORAČUNU ZA LETO 2010

IZKAZ ODHODKOV PO ODDELKIHOddelek III – Komisija

PREDLOG SPREMEMBE PRORAČUNA št. 3K SPLOŠNEMU PRORAČUNU ZA LETO 2010

IZKAZ ODHODKOV PO ODDELKIHOddelek III – Komisija

Ob upoštevanju:

- Pogodbe o delovanju Evropske unije in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- splošnega proračuna Evropske unije za proračunsko leto 2010, sprejetega 17. decembra 2009[2],

- predlogov sprememb proračuna št. 1/2010[3] in 2/2010[4], sprejetih 19. marca 2010,

- Uredbe (ES) št. 1905/2006[5] Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja –

Evropska komisija proračunskemu organu predlaga Predlog spremembe proračuna št. 3 k proračunu za leto 2010.

KAZALO

1. Uvod 4

2. Spremljevalni ukrepi za sektor banan 4

2.1 Razlogi za prerazporeditev 5

2.2 Uporaba instrumenta prilagodljivosti 8

3. Zbirna razpredelnica po razdelkih finančnega okvira 9

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih so na voljo na portalu EUR-Lex(http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza po oddelkih v proračunskem formatu.

1. Uvod

Predlog spremembe proračuna št. 3/2010 se nanaša na odobritve v zvezi z ureditvijo financiranja spremljevalnih ukrepov za sektor banan v korist glavnih izvoznic banan med državami AKP, ki jih je prizadela liberalizacija statusa države z največjimi ugodnostmi v okviru Svetovne trgovinske organizacije (STO), v skladu s predlogom za spremembo Uredbe (ES) št. 1905/2006.

Ukrepi bi trajali največ štiri leta (2010–2013), proračun zanje pa bi znašal 190 milijonov EUR.

V letu 2010 bo za te ukrepe dodeljenih 75 milijonov EUR iz proračunske postavke 21 06 07 Spremljevalni ukrepi glede bana, ki je bila odprta v okviru proračunskega postopka za leto 2010. Navedeni znesek se bo vključil med rezerve, dokler ne bo sprejet predlog za spremembo Uredbe (ES) št. 1905/2006[6], ki se bo financiral na naslednji način: 55,8 milijona EUR v odobritvah za prevzem obveznosti izvira iz prerazporeditve odobritev v okviru razdelka 4, 0,9 milijona EUR iz razlike do zgornje meje razdelka 4, ostalega 18,3 milijona EUR pa z uporabo instrumenta prilagodljivosti v letu 2010.

Neto finančni vpliv te spremembe proračuna znaša 19,2 milijona EUR v dodatnih odobritvah za prevzem obveznosti brez zahtevka za nove odobritve plačil.

2. Spremljevalni ukrepi za sektor banan

Evropska unija je zavezana državam AKP pomagati, da se prilagodijo na vplive sprememb njenega uvoznega režima. Vključevanje vseh držav v razvoju v večstranski trgovinski sistem in svetovno gospodarstvo je ključni razvojni cilj EU. Zato Evropska komisija predlaga, da se državam AKP, ki so glavne izvoznice banan, pomaga pri njihovem spopadanju z izzivi zaradi uvedbe spremljevalnih ukrepov za sektor banan.

Spremljevalni ukrepi za sektor banan so namenjeni podpori pri prilagajanju afriških, karibskih in pacifiških držav dobaviteljic banan, ki jih je prizadela liberalizacija držav z največjimi ugodnostmi v okviru STO.

Cilja tega programa bi morala biti:

- pomoč pri prilagajanju in/ali prestrukturiranju področij, odvisnih od izvoza banan, in sicer s proračunsko podporo ali s posebnimi posegi, ter

- zagotavljanje politik socialne prožnosti, gospodarske diverzifikacije ali naložb za izboljšanje konkurenčnosti, kjer je ta strategija ustrezna, ob upoštevanju rezultatov in izkušenj, pridobljenih s posebnim sistemom in posebnim okvirom pomoči za tradicionalne dobavitelje banan iz afriških, karibskih in pacifiških držav (držav AKP).

2.1 Razlogi za prerazporeditev

- 07 02 04 – Pripravljalni ukrep – Okoljsko spremljanje območja Črnega morja in skupni evropski okvirni program za razvoj regije Črnega morja

Ta pripravljalni ukrep je nadaljevanje pilotnega projekta iz leta 2008 „okoljsko spremljanje območja Črnega morja in skupni evropski okvirni program za razvoj črnomorske regije“ s podobnimi cilji.

Proračuna za leti 2008 in 2009 sta zajemala podporo dvema projektoma Črnomorske komisije in sicer v višini 1 milijona EUR tako za 2008 kot 2009. Črnomorska komisija je edina organizacija s takšnimi pristojnostmi in takšno strukturo, da bi morda lahko zagotovila učinkovit dialog obrežnih držav o onesnaževanju.

Projekti, podprti v obdobju 2008–2009, so namenjeni:

- krepitvi institucionalnega sodelovanja za oblikovanje konsenza pri obravnavi vprašanj v zvezi z naftnim onesnaženjem ter

- pripravi potrebnih informacij in zmogljivosti za opazovanje, ki bodo obrežnim državam omogočile uspešnejše reševanje naftnega onesnaženja.

Rezultati obeh projektov bodo znani do konca leta 2011. Kot je že navedla v dopisu Parlamentu o „izvedljivosti“ sprememb, izglasovanih v prvem branju, Komisija meni, da bi bilo pred začetkom novih ukrepanj v zvezi z naftnim onesnaženjem priporočljivo počakati na rezultate zgoraj navedenih projektov.

Komisija sicer vidi možnosti za nadaljnje delo v zvezi z okoljskim spremljanjem območja Črnega morja v okviru pripravljalnega ukrepa, vendar meni, da odobritev, ki so bile izglasovane za proračun 2010 (2 milijona EUR), ne bo mogoče v celoti izkoristiti.

Glede na potrebo po nadgradnji obstoječih projektov in rezultatov, da bi se izognili prekrivanju s potekajočimi in že načrtovanimi zadevnimi dejavnostmi, in glede na absorpcijske sposobnosti možnih izvajalskih organizacij v regiji, Komisija ocenjuje, da bi bilo za možne dejavnosti v letu 2010 potrebno največ 0,5 milijona EUR.

Komisija zato predlaga prerazporeditev 1,5 milijona EUR v odobritvah za prevzem obveznosti.

- 19 06 08 – Nujni ukrepi za ublažitev učinkov finančne in gospodarske krize v državah v razvoju

Proračun Skupnosti nima instrumentov za neposredno obravnavo posledic finančne in gospodarske krize v približno 50 državah, za katere velja instrument za razvojno sodelovanje, in ne more nadomestiti makroekonomske in sektorske vloge ali mandata mednarodnih finančnih institucij.

V skladu s ciljem Evropskega parlamenta bi ob uporabi omejenega zneska namesto tega moral biti namen tega pripravljalnega ukrepa oceniti posledice finančne in gospodarske krize v državah v razvoju.

Komisija je predlagala začetek izvajanja teh ukrepov v letu 2010 in sicer s študijo o učinku krize na države v razvoju. Po ocenah bi bil za izvedbo študije primeren znesek v višini 0,5 milijona EUR. Komisija zato predlaga prerazporeditev 2,5 milijona EUR v odobritvah za prevzem obveznosti.

- 19 09 01 – Sodelovanje z državami v razvoju v Latinski Ameriki

Po ponovni presoji že načrtovanih ukrepov po prednosti Komisija predlaga prerazporeditev zneska v višini 1 milijona EUR.

- 19 10 01 01 – Sodelovanje z državami v razvoju v Aziji

Po ponovni presoji že načrtovanih ukrepov po prednosti Komisija predlaga prerazporeditev zneska v višini 2 milijonov EUR.

- 21 02 01 – Varnost preskrbe s hrano

Po ponovni presoji že načrtovanih ukrepov po prednosti Komisija predlaga prerazporeditev zneska v višini 1 milijona EUR.

- 21 02 03 – Instrument za hitro odzivanje na hitro naraščajoče cene hrane v državah v razvoju

Znesek v višini 17,4 milijona EUR je bil zagotovljen vnaprej v letu 2009 in sicer za kritje nujnih potreb v Gani. Kot je bilo napovedano že ob prenosu (DEC 42/2009), je Komisija nameravala v letu 2010 predlagati prenos nazaj v drugo proračunsko vrstico, da bi spoštovala skupni obseg instrumenta za hrano, ki za obdobje 2008–2010 znaša 1 milijardo EUR.

Komisija zato predlaga prerazporeditev prevzetih obveznosti v višini 17,4 milijona EUR.

- 21 05 01 01 – Zdravje

Po ponovni presoji že načrtovanih ukrepov po prednosti Komisija predlaga prerazporeditev zneska v višini 1 milijona EUR.

- 21 05 01 06 – Pripravljalni ukrep za prenos farmacevtske tehnologije v korist držav v razvoju

Cilj tega pripravljalnega ukrepa je podpirati izboljšave farmacevtskih raziskav, razvoja in proizvodne zmogljivosti v državah v razvoju, da bi zlasti v revnih in najmanj razvitih državah izboljšali dostop do zdravstvenih proizvodov za bolezni, povezane z revščino, tropske in zapostavljene bolezni ter nenalezljive bolezni.

V prvem letu tega pripravljalnega ukrepa (proračun za leto 2008) je bil decembra 2008 s Svetovno zdravstveno organizacijo podpisan sporazum o prispevku za izvedbo širokega posvetovanja z zainteresiranimi stranmi. Namen študije je opredeliti glavne izzive in ovire za lokalno farmacevtsko proizvodnjo ter ustrezen prenos tehnologije v države v razvoju, ter pripraviti priporočila in smernice za nadaljnje ukrepanje na tem področju. Študija se je začela izvajati januarja 2009 in bo trajala 24 mesecev.

Del odobritev v okviru drugega leta pripravljalnega ukrepa (proračun za leto 2009) je bil uporabljen za razširitev te študije na cepiva in diagnostiko, in sicer s spremembo prvotnega sporazuma o prispevku, sklenjenega s STO (0,5 milijona EUR). Ko bodo marca 2010 znani prvi delni rezultati študije, bodo skupaj s STO in Konferenco Združenih narodov za trgovino in razvoj (UNCTAD) opredeljeni nadaljnji ukrepi. V tej drugi fazi (4,5 milijona EUR) bo pripravljena podlaga za izvajanje priporočil študije in vzpostavljen okvir za konkretne ukrepe izgradnje zmogljivosti v skladu z ugotovljenimi potrebami in prednostnimi področji. Druga faza naj bi se izvajala na podlagi sporazuma o prispevku z najprimernejšo agencijo ZN.

Druga faza tega ukrepa je bila oblikovana fleksibilno, da se bo lahko začela priprava načrtov za izgradnjo zmogljivosti na področju človeških virov in da se bodo upoštevali prvi rezultati študije, ko bodo na voljo. Glede na to, da so ti ukrepi že zajeti v proračunu, dodeljenem v letu 2009, bi morala podpora drugim področjem izhajati iz priporočil študije. Zato bi bilo preuranjeno in tudi zelo težko opredeliti dodatne dejavnosti pred letom 2011.

Študija, ki se financira iz proračuna za leto 2008, se je začela izvajati šele leta 2009. Namenjena je opredelitvi prednostnih nalog in izzivov v zvezi z lokalno farmacevtsko proizvodnjo in ustreznim prenosom tehnologije. Zagotovila bo tudi priporočila za nadaljnje ukrepanje EU na tem področju. Ker bodo končni rezultati znani šele konec leta 2010, bi bilo preuranjeno opredeliti nove ukrepe brez upoštevanja teh rezultatov.

Komisija zato predlaga prerazporeditev 3,3 milijona EUR v odobritvah za prevzem obveznosti.

- 21 06 03 – Prilagoditvena podpora za države podpisnice protokola o sladkorju

Glede na politične razmere Fidžiju ni mogoče nameniti vseh okvirnih sredstev (člen 96 Sporazuma iz Cotonouja in člen 37 instrumenta za financiranje razvojnega sodelovanja). Zaradi tega in ker sredstev ni mogoče uporabiti po prvotnih načrtih, Komisija predlaga prerazporeditev 24,3 milijona EUR s proračunske vrstice za sladkor.

- 21 07 04 – Sporazumi o osnovnih proizvodih

Mednarodni sporazum o tropskem lesu bi moral po načrtih začeti veljati leta 2009 ali najkasneje 2010, vendar ga Brazilija, ki je med največjimi svetovnimi proizvajalkami lesa, še ni ratificirala. Sporazum bo zato začel veljati pozneje, kot je bilo prvotno načrtovano, zaradi tega pa bo nižja tudi članarina.

Komisija zato predlaga prerazporeditev prevzetih obveznosti v višini 1,8 milijona EUR.

2.2 Uporaba instrumenta prilagodljivosti

Točka 27 Medinstitucionalnega sporazuma z dne 17. maja 2006[7] dovoljuje uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.

V skladu s točko 27 Medinstitucionalnega sporazuma in po preučitvi vseh možnosti za prerazporeditev odobritev v razdelku 4, kot je navedeno v točki 2.1 zgoraj, Komisija predlaga uporabo instrumenta prilagodljivosti za financiranje spremljevalnih ukrepov za sektor banan, in sicer s prekoračitvijo zgornje meje razdelka 4 za 18,3 milijona EUR.

3. Zbirna razpredelnica po razdelkih finančnega okvira

Finančni okvir Razdelek/podrazdelek | Finančni okvir 2010 | Proračun 2010 (vključno s PSP 1 do 2/2010) | PSP 3/2010 | Proračun 2010 (vključno s PSP 1 do 3/2010) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Kohezija za rast in zaposlovanje |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Skupaj | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Razlika do zgornje meje [8] | | |-194 445 345 | | | |-194 445 345 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Skupaj | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Razlika do zgornje meje | | |456 166 698 | | | |456 166 698 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Državljanstvo |668 000 000 | |668 000 000 |659 387 500 | | |668 000 000 |659 387 500 | | Skupaj | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Razlika do zgornje meje [9] | | |18 512 630 | | | |18 512 630 | | | 4. EU KOT GLOBALNI AKTER[10] |7 893 000 000 | | 8 141 006 470 |7 787 695 183 |19 175 530 | | 8 160 182 000 |7 787 695 183 | | Razlika do zgornje meje | | | 875 530 | | | | -18 300 000 | | | 5. UPRAVA[11] |7 882 000 000 | |7 908 478 423 |7 908 478 423 | | |7 908 983 423 |7 908 478 423 | | Razlika do zgornje meje | | | 53 016 577 | | | | 53 016 577 | | | SKUPAJ | 140 978 000 000 |134 289 000 000 |141 472 755 910 |122 956 928 088 |19 175 530 | |141 491 931 440 |122 956 928 088 | | Razlika do zgornje meje | | |529 126 912 |11 660 953 912 | | |528 250 560 |11 660 953 912 | |

[1] UL L 248, 16.9.2002, str. 1.

[2] UL L 64, 12.3.2010.

[3] COM(2010) 107.

[4] COM(2010) 108.

[5] UL L 378, 27.12.2006, str. 41.

[6] COM(2010) 102.

[7] UL C 139, 14.6.2006, str. 1.

[8] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 195 milijona EUR nad zgornjo mejo se financira z uporabo instrumenta prilagodljivosti.

[9] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[10] Pri razpoložljivi razliki v razdelku 4 v letu 2010 se ne upoštevajo odobritve, povezane z rezervo za nujno pomoč (248,9 milijona EUR). 18,3 milijona EUR nad zgornjo mejo se financira z uporabo instrumenta prilagodljivosti.

[11] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 78 milijonov EUR pri prispevkih osebja za pokojninsko shemo.